प्रअ विकको कार्यकालको शुरूआतसँगै स्कूलमा कम्प्युटर भित्रिए, विज्ञान प्रयोगशाला बन्यो । पढ्ने र पढाउने तरिका पनि बदलियो । शिक्षक, विद्यार्थी र अभिभावकलाई एकअर्काप्रति उत्तरदायी बनाउन पटकपटक कार्यक्रम गरे । अहिले उनले सबैको साथ र सहयोग पाएका छन् । “आखिर गरेपछि के नै हुँदैन र, इच्छाशक्ति भयो भने परिवर्तनका लागि धेरै ठूलो पहाड फोड्नुपर्दैन, स–साना कामहरू गर्दा नै काफी हुन्छ” प्रअ लीलाधर भन्छन्, “पुराना पुस्ताको अनुभवसँगै नयाँ युवाको जोश र जाँगरको मेल भयो भने धेरै राम्रा काम गर्न सकिन्छ ।” त्यतिबेलासम्म ३६ प्रतिशतमा सीमित विद्यार्थीको सिकाइ उपलब्धिलाई लीलाधरले दुई वर्षमै ४६ प्रतिशतमा उकाले ।
